Ai o nouă facilitate de la ANAF. Poţi plăti în numele altei persoane impozitele şi contribuţiile.
Poţi plăti datoriile ANAF în numele altei persoane fizice, dacă ai cont SPV. Pentru activarea contului virtual este necesar să mergi la ANAF cu copia după buletin. Există două noi declaraţii la care acum ai acces din contul Spaţiu Privat Virtual.
ANAF implementează o nouă facilitate în Spaţiul Privat Virtual. De acum, poţi plăti de pe contul tău impozite sau contribuţii şi pentru alte persoane. Funcţia este implementată deja în meniul SPV, trebuie doar să selectezi "Plată Obligaţii Fiscale PF“, apoi "În numele altei persoane“.Acolo completezi câteva informaţii, cum ar fi CNP-ul sau numărul de identificare fiscală al persoanei pentru care faci plata şi suma pe care urmează să o achiţi. Opţiunea de a achita datoriile altei persoane există momentan doar în SPV, nu şi în ghişeul.ro.ANAF: "Reamintim că interconectarea dintre serviciul SPV şi ghişeul.ro a fost implementată în luna iunie a.c., contribuabilii persoane fizice având posibilitatea de a achita direct cu cardul bancar, în nume propriu, peste 30 de impozite şi contribuţii.“Autor: Anamaria Abăluță.